Document ID: 32011R0470

REGOLAMENT TA’ IMPLIMENTAZZJONI TAL-KUMMISSJONI (UE) Nru 470/2011
tas-16 ta’ Mejju 2011
li jemenda r-Regolament tal-Kummissjoni (KE) Nru 828/2009 li jistpula r-regoli dettaljati ta’ applikazzjoni għas-snin tas-suq [ta' kummerċjalizzazzjoni] 2009/2010 sal-2014/2015 għall-importazzjoni u r-raffinar tal-prodotti taz-zokkor li jinsabu taħt l-intestatura tariffarja 1701 taħt ftehimiet preferenzjali
IL-KUMMISSJONI EWROPEA,
Wara li kkunsidrat it-Trattat dwar il-Funzjonament tal-Unjoni Ewropea,
Wara li kkunsidrat ir-Regolament tal-Kunsill (KE) Nru 1528/2007 tal-20 ta’ Diċembru 2007 li japplika l-arranġamenti għall-prodotti li joriġinaw f'ċerti stati li huma parti mill-Grupp ta’ Stati Afrikani, Karibej u Paċifiċi (AKP) previsti fi ftehim li jistabbilixxu, jew li jwasslu biex jiġu stabbiliti, Ftehimiet ta’ Sħubija Ekonomika (1), u b'mod partikolari l-Artikolu 9(5) tiegħu,
Wara li kkunsidrat ir-Regolament tal-Kunsill (KE) Nru 732/2008 tat-22 ta’ Lulju 2008 li japplika skema ta’ preferenzi tariffarji ġeneralizzati għall-perjodu mill-1 ta’ Jannar 2009 sal-31 ta’ Diċembru 2011 u li jemenda r-Regolamenti (KE) Nru 552/97, Nru 1933/2006 u r-Regolamenti tal-Kummissjoni (KE) Nru 1100/2006 u Nru 964/2007 (2), u b'mod partikolari l-Artikolu 11(7) tiegħu,
Billi:
(1)
Skont l-Artikolu 1(4) tar-Regolament tal-Kummissjoni (KE) Nru 828/2009 (3), pajjiż elenkat fl-Anness I għar-Regolament (KE) Nru 1528/2007 jew elenkat bħala pajjiż l-anqas żviluppat fl-Anness I għar-Regolament (KE) Nru 732/2008 huwa eliġibbli biex jiġi miżjud mal-Anness I għar-Regolament (KE) Nru 828/2009.
(2)
L-Uganda hija pajjiż l-inqas żviluppat elenkat bħala pajjiż l-inqas żviluppat fl-Anness I għar-Regolament (KE) Nru 732/2008 u talab lill-Kummissjoni biex jiġi elenkat fl-Anness I għar-Regolament (KE) Nru 828/2009. L-Uganda tipproduċi z-zokkor u għalhekk hija esportatur potenzjali lejn l-Unjoni Ewropea.
(3)
Ir-Regolament (KE) Nru 828/2009 għandu, għalhekk, jiġi emendat kif meħtieġ.
(4)
Il-miżuri stipulati f'dan ir-Regolament huma skont l-opinjoni tal-Kumitat ta’ Ġestjoni għall-Organizzazzjoni Komuni tas-Swieq Agrikoli,
ADOTTAT DAN IR-REGOLAMENT:
Artikolu 1
Il-Punt I tal-Anness I għar-Regolament (KE) Nru 828/2009 qed jitbiddel bit-test fl-Anness għal dan ir-Regolament.
Artikolu 2
Dan ir-Regolament għandu jidħol fis-seħħ fit-tielet jum wara l-pubblikazzjoni tiegħu f'Il-Ġurnal Uffiċjali tal-Unjoni Ewropea.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussell, is-16 ta’ Mejju 2011.

Labels: 3
17
18